Source: https://www.atc.sk/2016/01/oznamovacia-povinnost-podla-zakona-o-dani-z-motorovych-vozidiel/
Timestamp: 2019-08-20 23:31:52+00:00

Document:
Oznamovacia povinnosť podľa zákona o dani z motorových vozidiel - ATC
Informácia je určená pre daňovníkov dane z motorových vozidiel k zániku daňovej povinnosti podľa zákona č. 361/2014 Z. z. o dani z motorových vozidiel a o zmene a doplnení niektorých zákonov (ďalej „zákon o dani z motorových vozidiel“) v prípade motorového vozidla alebo prípojného vozidla kategórie L, M, N a O (ďalej „vozidlo“), ktoré v celom zdaňovacom období nebolo predmetom dane a v tomto zdaňovacom období o vozidle nebolo účtované, vozidlo nebolo evidované v daňovej evidencii alebo u vozidla neboli uplatňované výdavky spojené s jeho používaním.
Zákon o dani z motorových vozidiel v § 8 okrem dôvodov zániku daňovej povinnosti v priebehu zdaňovacieho obdobia (ods. 2) súčasne v ods. 6 vymedzuje aj osobitnú úpravu zániku daňovej povinnosti, podľa ktorej daňová povinnosť zaniká 31. decembra predchádzajúceho zdaňovacieho obdobia, ak v zdaňovacom období:
– vozidlo nespĺňalo podmienku predmetu dane z motorových vozidiel,
– o vozidle nebolo účtované,
– vozidlo nebolo evidované v daňovej evidencii a
– u vozidla neboli uplatňované výdavky spojené s jeho používaním.
Zákon o dani z motorových vozidiel zaviedol odkaz pri slovách „o vozidle nebolo účtované“ na zákon č. 431/2002 Z. z. o účtovníctve v znení neskorších predpisov (ďalej „zákon o účtovníctve“ ), pri slovách „v daňovej evidencii“ na § 6 ods. 11 zákona č. 595/2003 Z. z. o dani z príjmov v znení neskorších predpisov (ďalej „zákon o dani z príjmov“) a pri slovách „neboli uplatňované výdavky spojené s jeho používaním“ nie je zavedený odkaz na osobitný predpis.
Pri posudzovaní skutočnosti, či o vozidle nebolo účtované, je potrebné vychádzať z príslušných ustanovení zákona o účtovníctve. O vozidle účtuje účtovná jednotka definovaná v § 1 ods. 1 písm. a) zákona o účtovníctve.
V zmysle § 2 ods. 1 zákona o účtovníctve účtovná jednotka účtuje v sústave:
– podvojného účtovníctva, pričom je povinná dodržiavať opatrenie Ministerstva financií SR č. 23054/2002-92, ktorým sa ustanovujú podrobnosti o postupoch účtovania a rámcovej účtovnej osnove pre podnikateľov účtujúcich v sústave podvojného účtovníctva v znení neskorších predpisov (ďalej len „postupy účtovania v podvojnom účtovníctve) alebo;
– jednoduchého účtovníctva pričom je povinná dodržiavať opatrenie Ministerstva financií SR č. MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť v znení neskorších predpisov (ďalej len „postupy účtovania v jednoduchom účtovníctve“) ,
– ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov v znení neskorších predpisov.
Pokiaľ ide o daňovníka, ktorý je fyzickou osobou, uvedené účtovanie sa vzťahuje, na motorové vozidlo zahrnuté v obchodnom majetku, ktorý je definovaný v ustanovení § 2 písm. m) zákona o dani z príjmov. Obchodným majetkom fyzickej osoby je súhrn majetkových hodnôt, a to vecí, pohľadávok a iných práv a peniazmi oceniteľných iných hodnôt, ktoré má fyzická osoba s príjmami podľa § 6 zákona o dani z príjmov vo vlastníctve a ktoré sa využívajú na dosiahnutie, zabezpečenie a udržanie týchto príjmov, o ktorých táto fyzická osoba účtuje alebo účtovala, eviduje alebo evidovala podľa § 6 ods. 11 zákona o dani z príjmov; obchodným majetkom podľa tohto ustanovenia je aj hmotný majetok obstarávaný formou finančného prenájmu. Dňom vyradenia majetku z obchodného majetku daňovníka, ktorý je fyzickou osobou, sa podľa § 9 ods. 5 zákona o dani z príjmov rozumie deň, v ktorom daňovník posledný raz účtoval majetok v účtovníctve alebo uvádzal v evidencii podľa § 6 ods. 11 zákona o dani z príjmov.
V súlade so znením § 6 ods. 11 zákona o dani z príjmov daňovník, ktorý je fyzickou osobou a uplatňuje pri príjmoch uvedených v § 6 ods. 1 až 4 zákona o dani z príjmov preukázateľne vynaložené daňové výdavky, môže viesť počas celého zdaňovacieho obdobia daňovú evidenciu o
a) príjmoch v časovom slede v členení potrebnom na zistenie základu dane (čiastkového základu dane) vrátane prijatých dokladov, ktoré spĺňajú náležitosti účtovných dokladov podľa osobitného predpisu,
b) daňových výdavkoch v časovom slede v členení potrebnom na zistenie základu dane (čiastkového základu dane) vrátane vydaných dokladov, ktoré spĺňajú náležitosti účtovných dokladov podľa osobitného predpisu,
Ak fyzická osoba v príslušnom zdaňovacom období nemala vozidlo zahrnuté v obchodnom majetku, tak o ňom ani neúčtovala v účtovníctve, ani ho neevidovala v daňovej evidencii podľa § 6 ods. 11 písm. c) zákona o dani z príjmov.
Výdavky spojené s používaním vozidla si daňovník na účely zisťovania základu dane z príjmov neuplatnil vtedy, ak ich nemal v príslušnom zdaňovacom období zaúčtované v účtovníctve ani zaevidované v daňovej evidencii podľa § 6 ods. 11 písm. b) zákona o dani z príjmov ako daňové výdavky. Daňový výdavok je definovaný v ustanovení § 2 písm. i) zákona o dani z príjmov.
Fyzická osoba podnikateľ ako daňovník dane z motorových vozidiel za vozidlo, ktoré v roku 2014 spĺňalo podmienku predmetu dane z motorových vozidiel, podala daňové priznanie k dani z motorových vozidiel za zdaňovacie obdobie roku 2014 a aj zaplatila daň. Ak v celom zdaňovacom období roku 2015 vozidlo vôbec nebolo predmetom dane (používané iba na súkromné účely), vznikne povinnosť za uvedené vozidlo podať daňové priznanie za zdaňovacie obdobie roku 2015 a zaplatiť daň ?
Za podmienky, že ide o vozidle, ktoré v zdaňovacom období roku 2015 nebolo predmetom dane a fyzická osoba podnikateľ počas tohto zdaňovacieho obdobia o vozidle ani neúčtovala, vozidlo nebolo evidované v jej daňovej evidencii alebo, ak si neuplatňovala výdavky spojené s používaním tohto vozidla, fyzickej osobe daňovníkovi zanikla daňová povinnosť 31.12.2014. Daňovník je povinný oznámiť správcovi dane zánik daňovej povinnosti v lehote na podanie daňového priznania k dani z motorových vozidiel do 31. januára 2016.
V priebehu zdaňovacieho obdobia roku 2015 fyzická osoba podnikateľ predala vozidlo (zmena držiteľa) dňa 11.7.2015, za ktoré bolo podané daňové priznanie za zdaňovacie obdobie roku 2014 a aj zaplatená daň. Ak sa vozidlo od 1.1.2015 do dňa predaja (zmeny držiteľa) vôbec nebolo predmetom dane, môže daňovník uplatniť postup podľa § 8 ods. 6 zákona o dani z motorových vozidiel a podať oznámenie o zániku daňovej povinnosti k 31.12.2014?
Zánik daňovej povinnosti v priebehu zdaňovacieho obdobia vymedzuje § 8 ods. 2 zákona o miestnych daniach, podľa ktorého daňová povinnosť zaniká posledným dňom mesiaca v ktorom došlo :
a) k vyradeniu alebo dočasnému vyradeniu vozidla z evidencie vozidiel,
d) zmene držiteľa vozidla alebo
e) ukončeniu použitia vozidla, v dokladoch ktorého je ako držiteľ zapísaná osoba, ktorá zomrela, zanikla, bola zrušená alebo nepoužíva vozidlo na podnikanie.
Keďže zmenou držiteľa vozidla z dôvodu jeho predaja zanikla daňová povinnosť v priebehu zdaňovacieho obdobia roku 2015, daňovník dane z motorových vozidiel v danom prípade nemôže uplatniť postup podľa § 8 ods. 6 zákona o dani z motorových vozidiel. Daňovník za uvedené vozidlo do 1.2.2016 podá daňové priznanie k dani z motorových vozidiel za zdaňovacie obdobie roku 2015 a v tomto daňovom priznaní uvedie dátum zániku daňovej povinnosti (31.7.2015). V lehote na podanie daňového priznania je daňovník povinný zaplať pomernú časť dane z motorových vozidiel, a to za mesiace január ažjúl (vrátane).
Za vozidlo, u ktorého zanikne daňová povinnosť v priebehu zdaňovacieho obdobia, z ktoréhokoľvek dôvodu uvedeného v § 8 ods. 2 zákona o dani z motorových vozidiel, daňovník si postup podľa § 8 ods. 6 nemôže uplatniť, nakoľko daňová povinnosť v týchto prípadoch zanikne už v priebehu zdaňovacieho obdobia.
Daňovník v týchto prípadoch podá daňové priznanie k dani z motorových vozidiel za zdaňovacie obdobie, v ktorom uvedie dátum zániku daňovej povinnosť. V lehote na podanie daňového priznania daňovník zaplatí pomernú časť dane z motorových vozidiel.
https://www.atc.sk/2016/01/oznamovacia-povinnost-podla-zakona-o-dani-z-motorovych-vozidiel/
Zmeny v zákon č. 563/2009 Z. z. o správe daní (daňový poriadok) v znení neskorších predpisov
marec 26, 2015, 12:23 pm Ostatné
V súvislosti s možnosťou vrátenia časti nadmerného odpočtu pred ukončením daňovej kontroly sa zaviedol nový § 47a – Čiastkový protokol, ktorý môže počas daňovej kontroly správca dane vyhotoviť, ak kontrolovaný daňový subjekt nie je zverejnený v zozname platiteľov dane z pridanej hodnoty podľa § 52 ods. 6 (zoznam platiteľov, u ktorých nastali dôvody na zrušenie registrácie) alebo ak sa daňová […]

References: § 8
 § 6
 § 1
 § 2
 § 2
 § 6
 § 6
 § 9
 § 6
 § 6
 § 6
 § 6
 § 6
 § 2
 § 8
 § 8
 § 8
 § 8
 § 8
 § 47
 § 52